เมินรับเงินประกันคืน500ล.
กองทุนประกันชีวิตเผยลูกค้าไม่มารับเงินคืน 3 แสนราย มูลค่า 500 ล้าน เหตุไม่ทราบสิทธิ เตรียมพัฒนาระบบตรวจสอบออนไลน์นายสมชาย ดำรงสุนทรชัย ผู้จัดการกองทุนประกันชีวิต เปิดเผยว่า บริษัทประกันชีวิตทั้งระบบได้นำส่งบัญชีรายชื่อและมูลค่าเงินสดที่ลูกค้าไม่ติดต่อขอรับเงินเกิน 10 ปี มียอดสะสม 3 แสนราย เป็นเงินประมาณ 500 ล้านบาท ซึ่งเป็นผลมาจากลูกค้าบางคนเสียชีวิตและไม่ได้แจ้งให้ทายาททราบว่าได้ทำประกันชีวิตไว้ และบางรายไม่ส่งเบี้ยประกันต่อทำให้ขาดความคุ้มครอง แต่ไม่ทราบว่ามีมูลค่าเงินสดเหลืออยู่ บางรายไม่สามารถติดต่อได้&#8220;ปีนี้เราจะทำงานเชิงรุก โดยจะออกไปให้ความรู้กับทางสำนักงานคณะกรรมการกำกับและส่งเสริมการประกอบธุรกิจประกันภัย (คปภ.) บริษัทประกันชีวิต และแจ้งให้ประชาชนทราบถึงเรื่องดังกล่าวและตรวจสอบสิทธิได้จากบัตรประชาชน แต่ถ้ามีเอกสารสัญญารวมด้วยจะทำให้สามารถตรวจสอบได้ง่ายขึ้น&#8221; นายสมชาย กล่าวนายสมชาย กล่าวว่า ขณะนี้กองทุนฯ อยู่ระหว่างพัฒนาระบบข้อมูลและเทคโนโลยีสารสนเทศ เพื่อให้ระบบสารสนเทศของกองทุนฯ มีความทันสมัย พร้อมรองรับการเชื่อมต่อข้อมูลอันเป็นประโยชน์ต่อการดำเนินงานคุ้มครองสิทธิผู้เอาประกันชีวิต อำนวยความ
21 มี.ค. 2560

กองทุนประกันชีวิตเผยลูกค้าไม่มารับเงินคืน 3 แสนราย มูลค่า 500 ล้าน เหตุไม่ทราบสิทธิ เตรียมพัฒนาระบบตรวจสอบออนไลน์นายสมชาย ดำรงสุนทรชัย ผู้จัดการกองทุนประกันชีวิต เปิดเผยว่า บริษัทประกันชีวิตทั้งระบบได้นำส่งบัญชีรายชื่อและมูลค่าเงินสดที่ลูกค้าไม่ติดต่อขอรับเงินเกิน 10 ปี มียอดสะสม 3 แสนราย เป็นเงินประมาณ 500 ล้านบาท ซึ่งเป็นผลมาจากลูกค้าบางคนเสียชีวิตและไม่ได้แจ้งให้ทายาททราบว่าได้ทำประกันชีวิตไว้ และบางรายไม่ส่งเบี้ยประกันต่อทำให้ขาดความคุ้มครอง แต่ไม่ทราบว่ามีมูลค่าเงินสดเหลืออยู่ บางรายไม่สามารถติดต่อได้“ปีนี้เราจะทำงานเชิงรุก โดยจะออกไปให้ความรู้กับทางสำนักงานคณะกรรมการกำกับและส่งเสริมการประกอบธุรกิจประกันภัย (คปภ.) บริษัทประกันชีวิต และแจ้งให้ประชาชนทราบถึงเรื่องดังกล่าวและตรวจสอบสิทธิได้จากบัตรประชาชน แต่ถ้ามีเอกสารสัญญารวมด้วยจะทำให้สามารถตรวจสอบได้ง่ายขึ้น” นายสมชาย กล่าวนายสมชาย กล่าวว่า ขณะนี้กองทุนฯ อยู่ระหว่างพัฒนาระบบข้อมูลและเทคโนโลยีสารสนเทศ เพื่อให้ระบบสารสนเทศของกองทุนฯ มีความทันสมัย พร้อมรองรับการเชื่อมต่อข้อมูลอันเป็นประโยชน์ต่อการดำเนินงานคุ้มครองสิทธิผู้เอาประกันชีวิต อำนวยความสะดวกให้ประชาชนเข้าถึงข้อมูลความรู้และสิทธิประโยชน์จากการทำประกันชีวิตและบทบาทหน้าที่ของกองทุนฯ ได้มากขึ้น ทำให้ประชาชนสามารถตรวจสอบได้โดยตรง คาดว่าเสร็จในปี 2560-2562นางกมลวรรณ กีรติสมิต ผู้จัดการกองทุนประกันวินาศภัย กล่าวว่า ขณะนี้มีบริษัทประกันวินาศภัยถูกเพิกถอนใบอนุญาต จำนวน 8 บริษัท มีประชาชนเข้ายื่นคำร้องต่อกองทุนประกันวินาศภัย และกรมบังคับคดี เพื่อขอรับชำระหนี้ประมาณ 2.5 หมื่นคำขอ สำหรับ ปี 2560 มีคำขอที่ผ่านความเห็นชอบจากคณะกรรมการบริหารกองทุนประกันวินาศภัยแล้ว จำนวน 8,419 คำขอ เป็นเจ้าหนี้จาก 3 บริษัท ประกอบด้วย บริษัท สัมพันธ์ประกันภัย บริษัท ศูนย์สุขภาพ และบริษัท สัญญาประกันภัย รวมเป็นเงินที่ต้องชำระ 299 ล้านบาทสำหรับแผนยุทธศาสตร์กองทุนประกันวินาศภัย ระยะ 3 ปี ประกอบด้วย มาตรการที่ 1 บริหารการจัดการด้านการเงินให้มีประสิทธิภาพ คุ้มครองสิทธิประโยชน์ทางด้านการเงินของเจ้าหนี้บริษัทประกันวินาศภัยที่ถูกเพิกถอนใบอนุญาตเป็นไปได้อย่างมีประสิทธิภาพ มาตรการที่ 2 เสริมสร้างความรู้กองทุนประกันวินาศภัยของประชาชนผู้มีส่วนได้เสีย มาตรการที่ 3 การบริหารจัดการภายในกองทุนประกันวินาศภัย และมาตรการที่ 4 ด้านนวัตกรรมและการพัฒนาโครงสร้างพื้นฐานของกองทุนประกันวินาศภัย“ธุรกิจประกันวินาศภัยในปีนี้ คาดว่าเติบโตในอัตรา 2-3% จากสิ้นปี 2559  ที่คาดว่าจะโตที่อัตรา 2% โดยมีปัจจัยสนับสนุนการเติบโตหลักๆ มาจากการเติบโตทางเศรษฐกิจหรือจีดีพี ซึ่งตลาดคาดการณ์ไว้ประมาณ 3-4% โดยเฉพาะปัจจัยจากการลงทุนโครงการภาครัฐและการเบิกจ่าย ขณะเดียวกันแนวโน้มภาคการส่งออกและภาคการท่องเที่ยวมีสัญญาณดีขึ้น” นางกมลวรรณ กล่าว